Anna-Kaisa Ikonen

Anna-Kaisa Ikonen (s. 4. huhtikuuta 1977 Tampere) on suomalainen kokoomuslainen poliitikko ja Tampereen entinen pormestari. Hän toimi pormestarina eli Tampereen kaupunginjohtajana ja kaupunginhallituksen puheenjohtajana jo vuosina 2013–2017. Tampereen kaupunginvaltuusto valitsi hänet tammikuussa 2013 tehtävään. Ikonen edustaa kokoomusta. Vuonna 2019 hänet valittiin eduskuntaan. Hän on toiminut Orpon hallituksen kunta- ja alueministerinä 20. kesäkuuta 2023 lähtien.

Ikonen valittiin Tampereen kaupunginvaltuustoon vuoden 2008 kunnallisvaaleissa ja uudelleen vuonna 2012. Hänen luottamustoimiaan ovat muun muassa Pirkanmaan maakuntavaltuuston jäsenyys vuodesta 2009, Tampereen kaupunkiseudun kuntayhtymän hallituksen puheenjohtajuus 2013–2014 ja Kuntaliiton hallituksen varajäsenyys 2013–2016. Syyskuussa 2014 Ikonen valittiin Kevan hallituksen puheenjohtajaksi. Hän on valtuuston puheenjohtaja.

Vuosina 2011–2013 Ikonen toimi kunta- ja hallintoministeri Henna Virkkusen valtiosihteerinä. Vuosina 2009–2011 hän oli Tampereen apulaispormestari ja vuodet 2003–2009 Pirkanmaan TE-keskuksen kehittämispäällikkö. Hän oli Tampereen korkeakoulujen yhdistymiseen tähtäävän Tampere3-uudistuksen hankejohtaja tammi-maaliskuun 2018. Huhtikuun alusta 2018 hän on kokoomuksen ministeriryhmän valtiosihteeri.

Koulutukseltaan Ikonen on yhteiskuntatieteiden tohtori Tampereen yliopistosta. Hän väitteli sosiaalipolitiikan oppiaineesta vuonna 2009 väitöskirjalla ”Työttömyyseläkejärjestelmä ja muuttuvat intressit. Tutkimus työttömyyseläkejärjestelmän ohjausvaikutuksen kehityksestä ja sosiaalipoliittisen roolin muutoksesta”.

Vuonna 2013 Ikonen sai Suomen Nuorkauppakamarit ry:n Vuoden nuori johtaja -palkinnon.

Syyskuussa 2020 Porissa järjestetyssä Kokoomuksen puoluekokouksessa Ikonen valittiin puolueen varapuheenjohtajaksi.

Lähteet

Aiheesta muualla
 Ikosen kotisivut
 
 Pernu, Ilkka: Pormestari ja tehtävä Tampereella Image.fi. 10.1.2014.

Nykyiset kansanedustajat
Tampereen pormestarit
Suomalaiset valtiosihteerit
Tampereen kaupunginvaltuutetut
Kansallisen Kokoomuksen poliitikot
Pirkanmaan vaalipiiri
Suomen nykyiset ministerit
Vuonna 1977 syntyneet
Elävät henkilöt